ИЗГРАЖДАНЕ НА ПРОФЕСИОНАЛНИЯ ПЪТ НА КЛАСИЧЕСКИЯ МУЗИКАНТ

Публична лекция на Найден Тодоров

8 октомври 2021 г. (петък) - 11:00 часа 
Концертна зала, АМТИИ


Найден Тодоров е един от най-изявените съвременни български музиканти, многостранно изявяващ се с ярки интерпретации в различни жанрове. През 1993 г. завършва с отличие музикалното училище „Добрин Петков“ в Града под тепетата, а през 2000 г., само на 26-годишна възраст, е поканен за Музикален директор на Пловдивската опера и филхармония, като става най-младият диригент в България на такава позиция. В Пловдивската опера в началото на 2001 г. е неговият оперен дебют с премиерата на „Тоска” от Пучини. Тук той осъществява и супер-продукцията на Дарио Фо на операта на Росини „Севилският бръснар“, с която гостува в Холандия, Германия и Великобритания. По-късно младият диригент получава наградата Пловдив за незабравимия концерт с Пловдивската филхармония и Джон Лорд през 2009 г. През годините Найден Тодоров е работил в България с всички симфонични оркестри и оперни театри, но е особено свързан със Софийска филхармония, с която дебютира през 2001 г., а от началото на 2017 г. е избран за нейн директор. В концертите си със Софийската филхармония Найден Тодоров работи с някои от най-изявените световни певци и инструменталисти като Райна Кабаиванска, Анджела Георгиу, Соня Йончева, Веселина Кацарова, Паул Бадура Скода, Милена Моллова, Бернд Глемзер, Петер Рьозел, Юрий Башмет, Патриция Копачинская, Сара Чанг, Максим Венгеров, Вадим Репин, Юлиян Рахлин и много други. 

[bookmark: _GoBack]Лекцията е публична, с вход свободен и ще се проведе на сцената в Концертна зала на АМТИИ Пловдив на 08.10 (петък) от 11:00 часа. Линк към събитието във Facebook ТУК. Събитието ще се проведе при спазване на противоепидемичните мерки. Meстата са ограничени и се заемат до запълване на капацитета на залата. След началото на лекцията, няма да бъдат допускани повече зрители. Събитието ще бъде заснето и качено в социалните канали на Академията.

Публичната лекция е пилотното събитие от проекта ПРОЕКЦИИ НА ДИАЛОГА - част от Програма "Наследство" на Пловдив - "Европейска столица на културата".

ПРОЕКЦИИ НА ДИАЛОГА е името на най-новия интригуващ проект на Академията за музикално, танцово и изобразително изкуство „Проф. Асен Диамандиев“ – Пловдив. Той съчетава в себе си три елемента – лекция, уъркшоп и подкаст епизод, с участието на гост звезда – световно име в областта на музикалното изкуство, с творческа кариера, стартирала именно от Пловдив.  Тези три звена от целостта на проекта ще представят различни аспекти от работата на един ярък музикант със студентската общност, както и техния диалогичен работен процес в широка публична среда. 

